钦定古今图书集成/明伦汇编/氏族典/第132卷 > 《廖用贤尚友录》 > 《辛氏族谱旧序》明·龙镡
## 钦定古今图书集成/明伦汇编/氏族典/第132卷 > 《廖用贤尚友录》 > 《辛氏族谱旧序》明·龙镡

“姓氏之学不讲，则谱谍不明，昭穆不辨，亲疏不知，鲜
有不视其亲为路人，而孝弟之道因之衰者矣。”吾观
辛氏朝彦秋涛翁族之最尊者也。为人质而有文，简
而有礼，潜德勿耀，乡党咸爱慕之。余游邑庠时，每遇
休暇，或岁时伏腊，集登其堂。见其动则箨冠筇杖，逍
遥徜徉；静则褒衣大带，正襟危坐。其诸子姓戴白垂
“髫，罔不并袂联裾，罗列阶下，长幼有序，进退有节，雍
雍肃肃，惟敬惟让”，一门之中，和气可掬。予已知其为
忠厚之族，渐摩于孝弟之道矣。及宦居东浙，乃洪武
丁丑，适公之侄思敬、孟敬携其谱过予官舍，俾序，遂
得留观。始知厥祖幕伯居万载，至秋涛公已十五世。
公乃于各派之首，标其所出之宗，复“以本支系其下，
使知所自焉”，可谓远而不诬，近而有据，真如成周之
宗法，晋魏、隋、唐之官，有图系、有谱之属矣。故凡辛氏
之子若孙，一阅是《谱》，即可知某与某亲之亲者也，某
与某亲之疏者也。然亲疏虽有远近之不同，一本于
吾祖之身，初无异也。于是春秋祭享，则昭穆以之分，
岁时庆会，则长幼以“之叙，贫穷相恤，婚姻相助，不督
而集，不戒而成。”使天下之人咸谱其族如辛氏，则孝
弟忠信之念，有不油然而生者乎？《传》曰：“一家仁，一国
兴仁；一家让，一国兴让。”辛氏有焉。是知秋涛《家谱》之
修，有功于宗族，有裨于名教也。为公之后者，又可不
以公之心为心，以衍其忠厚之风于无穷乎？予忝姻
戚，且奉公之命，义不容辞。遂僭述此，以志其谱之左，
且窃为辛氏子孙告，使知重是谱，以为忠厚之本，以
厚彝伦之道，则秋涛翁修谱之意，为无负矣。

北周庾信《辛威神道碑》：“基若水之源，纂商丘之胄，邑
于大亳，实定其居，封于小辛，乃成其姓。是以三川被
发，辛有得见事之机；八卦占爻，辛廖有知人之鉴。佐
治以东都上将，魏帝解衣；武贤以西国功臣，汉王推
毂。